**Ministru kabineta rīkojuma projekta**

**“Par Dobeles novada pašvaldības nekustamo īpašumu pārņemšanu valsts īpašumā”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai atbilstoši Publiskas personas mantas atsavināšanas likumā (turpmāk – Atsavināšanas likums) noteiktajai kārtībai atļautu Aizsardzības ministrijai (turpmāk – AM) pārņemt no Dobeles novada pašvaldības valsts īpašumā AM valdījumā nekustamos īpašumus “Taciņas” un “Žodziņi” Naudītes pagastā, Dobeles novadā valsts aizsardzības uzdevumu īstenošanai.  MK rīkojums stāsies spēkā ar tā parakstīšanas brīdi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atsavināšanas likuma 42. panta otrā daļa un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar MK noteikumu Nr. 236 “Aizsardzības ministrijas nolikums” 4.4.1 apakšpunktu AM plāno Nacionālo bruņoto spēku vidēja termiņa un ilgtermiņa spēju, tajā skaitā infrastruktūras, personāla, finanšu un nodrošinājuma ar materiāltehniskajiem līdzekļiem, attīstību.  AM saskaņā ar MK 2018. gada 28. februāra rīkojumu Nr. 78 “Par pašvaldības nekustamā īpašuma “Apguldes skola” Naudītes pagastā, Dobeles novadā, pārņemšanu valsts īpašumā” 2018. gadā no Dobeles novada pašvaldības pārņēma valsts īpašumā AM valdījumā Zemessardzes 51. bataljona bāzes infrastruktūras izveidei nekustamo īpašumu “Apguldes skola” Naudītes pagastā, Dobeles novadā. Lai nodrošinātu Zemessardzes bataljona bāzes standartizētās infrastruktūras izveidošanu pārņemtajā nekustamajā īpašumā “Apguldes skola” Naudītes pagastā, Dobeles novadā un ievērotu drošības prasības tā apsaimniekošanā, AM lūdza Dobeles novada pašvaldībai nodot valsts īpašumā AM valdījumā jaunveidojamās Zemessardzes bataljona bāzes iekšpusē un tās tiešā tuvumā esošos divus ceļa posmus.  Dobeles novada pašvaldība sadalīja nekustamos īpašumus, izveidojot jaunus nekustamos īpašumus, un 2019. gada 31. janvārī pieņēma lēmumu Nr. 12/1 “Par nekustamo īpašumu “Taciņas” un “Žodziņi”, Apguldē, Naudītes pagastā, Dobeles novadā nodošanu valstij”, kas saskaņā ar Atsavināšanas likuma 42. panta otro daļu paredz nodot bez atlīdzības valstij AM personā valsts aizsardzības funkciju veikšanai nekustamos īpašumus “Taciņas” un “Žodziņi” Naudītes pagastā, Dobeles novadā.  Nekustamais īpašums “Taciņas” Naudītes pagastā, Dobeles novadā (kadastra Nr. 4680 005 0112) sastāv no zemes vienības (zemes vienības kadastra apzīmējums 4680 005 0110) 0,3642 ha platībā.  Dobeles novada pašvaldības īpašumtiesības uz nekustamo īpašumu 2019. gada 9. janvārī ir nostiprinātas Zemgales rajona tiesas Zemesgrāmatu nodaļas Naudītes pagasta **z**emesgrāmatas nodalījumā Nr. 100000585327.  Nekustamā īpašuma valsts kadastra informācijas sistēmā (turpmāk – NĪVKIS) zemes vienībai (kadastra apzīmējums 4680 005 0110) ir reģistrēts apgrūtinājums – ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,0016 ha platībā –, un noteikts zemes lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā.  Nekustamais īpašums “Žodziņi” Naudītes pagastā, Dobeles novadā (kadastra Nr. 4680 005 0111) sastāv no zemes vienības (kadastra apzīmējums 4680 005 0108) 0,1754 ha platībā.  Dobeles novada pašvaldības īpašumtiesības uz nekustamo īpašumu 2019. gada 18. janvārī ir nostiprinātas Zemgales rajona tiesas Zemesgrāmatu nodaļas Naudītes pagasta **z**emesgrāmatas nodalījumā Nr. 100000585393.  NĪVKIS zemes vienībai (kadastra apzīmējums 4680 005 0108) ir reģistrēti šādi apgrūtinājumi:   * ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0,0022 ha; * ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0,0039 ha; * ekspluatācijas aizsargjoslas teritorija gar elektrisko tīklu kabeļu līniju – 0,0022 ha; * ekspluatācijas aizsargjoslas teritorija gar elektrisko tīklu kabeļu līniju – 0,0021 ha; * ekspluatācijas aizsargjoslas teritorija gar pašteces kanalizācijas vadu – 0,0119 ha; * ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 0,0060 ha; * ekspluatācijas aizsargjoslas teritorija gar pazemes siltumvadu, siltumapgādes iekārtu un būvi – 0,0040 ha; * ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,0020 ha; * ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,0020 ha.   Zemes vienībai (kadastra apzīmējums 4680 005 0108) NĪVKIS ir noteikts zemes lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā.  Atsavināšanas likuma 42. panta otrā daļa nosaka, ka atsavinātas publiskas personas nekustamo īpašumu var nodot bez atlīdzības citas atvasinātas publiskas personas vai valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai, valsts vai atvasināta publiska persona šo īpašumu bez atlīdzības nodod tai atvasinātajai publiskajai personai, kura šo nekustamo īpašumu nodevusi.  Kā nosaka Atsavināšanas likuma 43. pants un 5. panta pirmā daļa, atļauju atsavināt valsts nekustamo īpašumu dod MK, bet atļauju atsavināt atvasinātas publiskas personas nekustamo īpašumu – attiecīgās atvasinātās publiskās personas lēmējinstitūcija.  Ņemot vērā normatīvajos aktos noteikto kārtību, īpašuma tiesības uz nekustamajiem īpašumiem pēc to pārņemšanas valsts īpašumā AM vadījumā tiks nostiprinātas zemesgrāmatā uz valsts vārda AM personā.  MK rīkojuma projekts sagatavots, lai valsts aizsardzības uzdevumu īstenošanai valsts īpašumā AM valdījumā pārņemtu Dobeles novada pašvaldībai piederošus divus nekustamos īpašumus. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs, Dobeles novada pašvaldība |
|  | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. | | 2021. | | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | izmaiņas, salīdzinot ar vidēja termiņa budžeta ietvaru  2019. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Rīkojuma projekts tiks īstenots (īpašuma tiesību maiņas reģistrācija Zemesgrāmatā) AM piešķirto valsts budžeta līdzekļu ietvaros no budžeta programmas 33.00.00 “Aizsardzības īpašumu pārvaldīšana”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs, Dobeles novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Publiskās pārvaldes politikas jomu.  Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļa vietnē [*www.vestnesis.lv*](http://www.vestnesis.lv). |

Ministru prezidenta biedrs,

aizsardzības ministrs Artis Pabriks

S. Grizāne, 67300223

[Sarmite.Grizane@vamoic.gov.lv](mailto:Sarmite.Grizane@vamoic.gov.lv)